Document ID: /roh_data/filtered/fineweb-2-filterrobots_roh.jsonl.gz/69502

Toni Livers è fin oz il sulet currider svizzer ch’ha uschia triumfà ina giada a la cuppa mundiala da chasa a Tavau. Questa victoria ha el dentant er stuì parter cun il Franzos Vincent Vittoz ch’era stà exact tuttina spert.
A l’ur da las cursas da Tavau Nordic 2022 ha RTR anc ina giada mirà enavos cun Toni Livers sin quest punct culminant en la carriera dal Sursilvan ch’è oz trenader dals giuvens passlungists svizzers e che viva cun sia famiglia a l’ur da la loipa a Tavau.